Harvia
Perheyhtiönä alun perin toimineen Harvian perusti Tapani Harvia (1920–1998) vuonna 1950. Yhtiön toimintaa ovat sittemmin jatkaneet hänen lapsensa Pertti Harvia (s. 1950), Kullervo Harvia (s. 1951) ja Sari Harvia-Jyllinmaa (s. 1957). Harvian tehtävissä on toiminut myös perheen kolmannen sukupolven jäseniä. Verotussyistä yhtiö myytiin vuonna 2014 sijoitusrahasto CapManille ja Harvian listaaminen pörssiin otettiin harkintaan. Harvian listautuminen Helsingin pörssiin toteutui lopulta maaliskuussa 2018.
Martti Harva
Harva toimi vuodesta 1970 vuoteen 1987 Helsingin Puhelinyhdistyksen toimitusjohtajana. Hän seurasi tehtävässä Sven Jalavistoa. Ennen siirtymistään yrityksen toimitusjohtajaksi hän työskenteli HPY:n apulaisjohtajana vuosina 1957–1960, teknisenä johtajana vuosina 1961–1970 ja varatoimitusjohtajana vuosina 1966–1970.